TEE

Συνέδριο για τη συμβολή της Έρευνας και Καινοτομίας στον Αγροτικό & Τουριστικό τομέα
2018-06-14 - 2018-06-16 | Μεσογειακό Αγρονομικό Ινστιτούτο Χανίων
Η Σχολή Μηχανικών Παραγωγής και Διοίκησης του Πολυτεχνείου Κρήτης και η Ελληνική Εταιρία Επιχειρησιακών Ερευνών διοργανώνουν διεθνές επιστημονικό συνέδριο στα Χανιά Κρήτης (εγκαταστάσεις του Μεσογειακού Αγρονομικού Ινστιτούτου Χανίων) από τις 14 ως τις 16 Ιουνίου 2018, με θέμα: «Η συμβολή της Επιχειρησιακής Έρευνας, των Νέων Τεχνολογιών και της Καινοτομίας στον Αγροτικό & Τουριστικό τομέα».
«Σκοπός του συνεδρίου είναι η διάδοση των πρόσφατων επιστημονικών εξελίξεων στον τομέα της Επιχειρησιακής Έρευνας και της Διοικητικής Επιστήμης στην Ελλάδα και η προώθηση της διεθνούς συνεργασίας μεταξύ ερευνητών και επαγγελματιών, αναφέρεται σε ανακοίνωση. Ο ειδικός στόχος του φετινού συνεδρίου είναι να υπογραμμίσει τον ρόλο και τη σπουδαιότητα της Επιχειρησιακής Έρευνας, των Νέων Τεχνολογιών και της Καινοτομίας στη γεωργία και τον τουρισμό. Παράλληλα με τις εργασίες του συνεδρίου θα πραγματοποιηθούν ειδικές συνεδρίες σε επιστημονικά θέματα που θα προτείνουν Έλληνες και ξένοι επιστήμονες».
Θεματικές ενότητες:

Αγροτική παραγωγή και Καινοτομία
Αγροτοτουρισμός
Πολιτική διαχείρισης αγροτικών συνεταιρισμών
Τουρισμός και πολιτιστική κληρονομιά
Εφαρμογές της Επιχειρησιακής Έρευνας στην διαχείριση αγροτικών και δασικών εκμεταλλεύσεων
Η φιλοξενία στον τομέα του τουρισμού
Εφαρμογές καινοτομίας στον αγροτικό και τουριστικό τομέα
Εφαρμογές ‘έξυπνης’ γεωργίας

Το συνέδριο απευθύνεται στην Ελληνική και διεθνή επιστημονική κοινότητα, σε ερευνητές, σε μεταπτυχιακούς και διδακτορικούς φοιτητές, σε στελέχη αναπτυξιακών και κλαδικών φορέων, σε επαγγελματίες και στελέχη του τουρισμού και του αγροτικού τομέα και εν γένει σε όλα τα άτομα που επιθυμούν να ενημερωθούν για τις επιστημονικές εφαρμογές της επιχειρησιακής έρευνας, των νέων τεχνολογιών και καινοτομιών στον τουρισμό και τον αγροτικό τομέα.
